Språk, samfunnsfag og økonomi

**Språk, samfunnsfag og økonomi** (**SSØ**) er et av tre programområder innenfor utdanningsprogram for Studiespesialisering. De andre to er Realfag og Formgivingsfag. Programområdet Språk, samfunnsfag og økonomi egner seg for de som er "[...] glad i å lese og å arbeide med krevende teoretiske fag. I tillegg bør du være interessert i kultur- og samfunnsforhold, og eventuelt ha anlegg for språk".

## Programfag
Alle programfag i utdanningsprogram for Studiespesialisering har med Kunnskapsløftet et omfang på 5 uketimer, bortsatt fra såkalte X-fag som skal erstatte timene elever som velger Matematikk som programfag må ha for å oppnå Studiekompetanse. For å få studiekompetanse må man velge 10 uketimer fra eget programområde på vg2 og vg3, mens det resterende timeantallet kan velges fritt. Men man må ha fordypning i to programfag fra eget programområde for å oppnå studiekompetanse. Alle eksamener programfagene er trekkfag for elever, men obligatorisk for privatister. Bare elever kan få sluttvurdering i form av standpunktkarakter.

### Antikkens språk og kultur
Dette programfaget er inndelt i tre nivåer. Antikkens kultur, Latin eller Gresk 1 og Latin eller Gresk 2. Latin eller Gresk 2 bygger på nivået Latin eller Gresk 1. Læreplanen er strukturert slik at man enten velger Latin eller Gresk i nivåene Latin eller Gresk 1 og 2.

### Engelsk
Internasjonal engelsk må tas før man kan ta de to andre nivåene innen dette programfaget, som er Samfunnsfaglig engelsk og Engelskspråklig litteratur og kultur.

### Entreprenørskap og bedriftsutvikling
Dette programfaget har to nivåer; Entreprenørskap og bedriftsutvikling 1 og 2. De kan velges uavhengig av hverandre.

### Fremmedspråk
I programfaget Fremmedspråk er det lagt opp til at man skal kunne velge forskjellige fremmedspråk. De vanligste er Tysk, Fransk og Spansk, men det er muligheter for andre språk også. Programfaget er strukturert i tre nivåer, Fremmedspråk 1, 2 og 3. Nivå 2 bygger på nivå 1 og nivå 3 bygger på nivå 2. Det er mulig å bygge på både fellesfaget Fremmedspråk og programfaget Fremmedspråk, så sant det dreier seg om samme språk. Dessuten har Kunnskapsdepartementet uttalt at det vil "innføre tilleggspoeng for programfag i andre fremmedspråk enn engelsk ved opptak til høyere utdanning" (Regjeringen).

### Historie og filosofi
Historie og filosofi er strukturert i to nivåer. Nivå 2 bygger på nivå 1.

### Kommunikasjon og kultur
Dette programfaget er strukturert i tre nivåer 1, 2 og 3. Der 2 og 3 bygger på 1.

### Markedsføring og ledelse
Markedsføring og ledelse 2 bygger på Markedsføring og ledelse 1.

### Medie- og informasjonskunnskap
Nivå 2 bygger på nivå 1.

### Næringslivsøkonomi
Økonomistyring og Økonomi og ledelse heter de to nivåene i dette programfaget. Økonomi og ledelse bygger på Økonomistyring.

### Politikk, individ og samfunn
Her kan man velge mellom Politikk og menneskerettigheter, Samfunnsgeografi, Sosialkunnskap og Sosiologi og sosialantropologi. Alle fire nivåene kan velges uavhengig av hverandre.

### Psykologi
Nivå 1 og 2 kan velges uavhengig av hverandre.

### Reiseliv og språk
Nivå 2 bygger på nivå 1.

### Rettslære
Nivåene Rettslære 1 og 2 kan velges fritt og bygger ikke på hverandre.

### Samfunnsøkonomi
Samfunnsøkonomi 2 bygger på nivå 1.

### Samisk historie og samfunn
Nivå 2 bygger på nivå 1.

## Referanser